
പാഠ പദ്ധതി
ആമുഖം
ഒരു പ്രലോഭനത്തെ ചെറുത്തതിനെക്കുറിച്ച് നിങ്ങളുടെ സ്വന്തം അനുഭവത്തിൽനിന്നോ ഉണ്ടാക്കിയതോ ആയ ഒരു ചെറിയ കഥയോടെ ആരംഭിക്കുക.
ഉദാഹരണം: നിങ്ങൾ സ്കൂളിലാണ്, അധ്യാപകൻ പരീക്ഷ നടത്തുന്നു. ക്ലാസ്സിൽ വളരെ മിടുക്കനായ ഒരു കുട്ടിയുടെ അടുത്താണ് നിങ്ങൾ ഇരിക്കുന്നത്, അവന്റെ ഉത്തരങ്ങൾ നിങ്ങൾക്ക് എളുപ്പത്തിൽ കാണാം.
അവന്റെ കടലാസിലേക്കു നോക്കാതിരിക്കാൻ നിങ്ങൾ കർത്താവായ യേശുവിനോടു സഹായം ചോദിക്കുന്നു. ദൈവത്തിന്റെ സഹായത്താൽ നിങ്ങൾ അവന്റെ കടലാസിൽനിന്ന് കണ്ണു മാറ്റി പരീക്ഷ എഴുതി പൂർത്തിയാക്കുന്നു.
പാഠത്തിലെ പ്രധാന ആശയങ്ങൾ
1.	ചിത്രം 32 കാണിക്കുക. ക്രിസ്ത്യാനി നടുവിലാണ്. അമിതമായി കുടിക്കാനും തെറ്റായ വഴിയിൽ പണം നേടാനുമുള്ള പ്രലോഭനത്തിനു പുറംതിരിയുകയാണ് അവൻ. പണവും സമ്പത്തും തെറ്റല്ലെന്നു പറയേണ്ടത് പ്രധാനമാണ്. അവ ദൈവത്തിന്റെ ദാനങ്ങളാണ്, എന്നാൽ അവ നമ്മുടെ ജീവിതത്തിൽ ഒന്നാം സ്ഥാനത്തു വരുമ്പോൾ തെറ്റായിത്തീരുന്നു.
2.	യേശുവിന്റെ അടുക്കൽ വന്ന ധനികനായ ചെറുപ്പക്കാരന്റെ കഥ പറയുക. അവൻ യേശുവിനെ അനുഗമിക്കാൻ ശരിക്കും ആഗ്രഹിച്ചു. അവൻ ദൈവകല്പനകൾ അനുസരിച്ചിരുന്നു. തന്റെ സമ്പത്തു വിൽക്കാൻ യേശു അവനോടു പറഞ്ഞത് അവ ഉള്ളത് തെറ്റായതുകൊണ്ടല്ല, ദൈവത്തെ സേവിക്കുന്നതിനെക്കാൾ അവയ്ക്ക് അവൻ പ്രാധാന്യം നൽകിയതുകൊണ്ടാണ്. ആ ചെറുപ്പക്കാരന് പ്രലോഭനത്തെ ചെറുക്കാൻ കഴിഞ്ഞില്ല. ഭൗതിക വസ്തുക്കൾ ആഗ്രഹിക്കുംവിധം നമ്മെ കൊണ്ടുവരാൻ കഴിഞ്ഞാൽ നാം ദൈവത്തിൽനിന്ന് കണ്ണെടുക്കുമെന്ന് സാത്താന് അറിയാം.
അവലോകനം
യേശുവിനെ അനുഗമിക്കുന്നതും ദൈവകുടുംബത്തിൽ ഉൾപ്പെടുന്നതും ലോകസമ്പത്തിനെക്കാളും, ദൈവത്തിൽനിന്ന് അകലാൻ പ്രേരിപ്പിക്കുന്ന അവിശ്വാസികളുടെ സൗഹൃദത്തെക്കാളും വളരെ വിലയേറിയതാണെന്ന് ഊന്നിപ്പറഞ്ഞുകൊണ്ട് പാഠം ചുരുക്കി ഒന്നുകൂടി പറയുക.
പാഠത്തോടുള്ള നമ്മുടെ പ്രതികരണം
ചിത്രം 32 വീണ്ടും കാണിക്കുക. ക്രിസ്ത്യാനി സാത്താന്റെ കൂട്ടുകാർ വച്ചുനീട്ടുന്നതിൽനിന്ന് പുറംതിരിഞ്ഞ് യേശുവിങ്കലേക്കു തിരിയുന്നത് കാണിക്കുക. ഏതെല്ലാം കാര്യങ്ങളിൽനിന്ന് തങ്ങൾ പുറംതിരിയണമെന്നു കുട്ടികളോടു ചോദിക്കുക. സഹോദരനോടോ സഹോദരിയോടോ വഴക്കിടുന്നതാണോ? ചില നിർദ്ദേശങ്ങൾ നൽകുക.
മനഃപാഠ വാക്യം പഠിപ്പിക്കുക

